**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  29 – 9 – 2025

**ΑΜΑΡΟΥΣΙΟΥ Αρ. Πρ.:** 238

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020697 **Fax:**2108020697

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**Προς: ΥΠΑΙΘΑ, Περιφερειακή Δ/νση Πρωτοβάθμιας & Δευτεροβάθμιας Εκπ/σης Αττικής, Δ/νση Π. Ε. Β΄ Αθήνας**

**Κοινοποίηση: Δ. Ο. Ε. , Συλλόγους Εκπ/κών Π. Ε. της χώρας,** **ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

**ΟΧΙ ΣΤΙΣ ΠΑΡΑΝΟΜΕΣ ΚΑΙ ΠΑΡΑΤΥΠΕΣ ΕΝΤΟΛΕΣ ΤΗΣ Β΄ Δ/ΝΣΗΣ Π. Ε. ΑΘΗΝΑΣ ΓΙΑ ΚΑΛΥΨΗ ΤΩΝ ΚΕΝΩΝ ΧΩΡΙΣ ΠΡΟΣΛΗΨΕΙΣ ΑΝΑΠΛΗΡΩΤΩΝ ΚΑΙ ΜΟΝΙΜΟΥΣ ΔΙΟΡΙΣΜΟΥΣ ΕΚΠΑΙΔΕΥΤΙΚΩΝ**

Το Δ. Σ. του Συλλόγου Εκπ/κών Π. Ε. Αμαρουσίου ύστερα από ενημέρωση που έλαβε από μέλη του σωματείου μας ΚΑΤΑΓΓΕΛΛΕΙ ως απολύτως απαράδεκτες τις καθόλα παράνομες και παράτυπες ενέργειες της Δ/νσης Π. Ε. Β΄ Αθήνας σύμφωνα με τις οποίες το Σάββατο 27 – 9 – 2025 στάλθηκε στις/στους Διευθυντές/Διευθύντριες και Προϊστάμενες/Προϊστάμενους των σχολικών μονάδων της περιοχής ευθύνης του σωματείου μας μήνυμα ηλεκτρονικού ταχυδρομείου με ανυπόγραφες οδηγίες σύμφωνα με τις οποίες καλούνταν οι παραλήπτες τους να συμπληρώσουν σε σχετική πλατφόρμα τις «εκτιμήσεις» τους αναφορικά με τη λειτουργία των Ολοήμερων τμημάτων των σχολικών τους μονάδων και ακόμα χειρότερα στην περίπτωση περισσεύματος ωρών εκπαιδευτικών ειδικοτήτων να διαθέσουν τις ώρες αυτές σε όμορες σχολικές μονάδες με δική τους επιλογή (των Διευθυντών των σχολικών μονάδων) αναφορικά με το ποιος/ποια εκπαιδευτικός θα μετακινηθεί στην περίπτωση που υπάρχουν δύο ή περισσότεροι εκπαιδευτικοί της ίδιας ειδικότητας που το ωράριό τους «περισσεύει» σύμφωνα με τους υπολογισμούς της Δ/νσης Π. Ε. Β΄ Αθήνας.

Οι καθόλα παράνομες και παράτυπες αυτές ανυπόγραφες εντολές της Δ/νσης Π. Ε. Β΄ Αθήνας αποτελούν την ύστατη και απελπισμένη προσπάθειά της, στο πλαίσιο των εντολών του ΥΠΑΙΘΑ, να καλύψει τα τεράστια κενά σε εκπαιδευτικό προσωπικό που υπάρχουν ακόμα στη Δ/νση Π. Ε. Β΄ Αθήνας παρά το γεγονός ότι έχουν ήδη γίνει δύο φάσεις πρόσληψης αναπληρωτών οι οποίες δεν έφτασαν για να καλύψουν τα κενά σε εκπαιδευτικό προσωπικό που υπάρχουν σε ολόκληρη τη χώρα και ιδιαίτερα στη Β΄ Δ/νση Π. Ε. Αθήνας.

Πληροφορούμε τη Δ/νση Π. Ε. Β΄ Αθήνας ότι η λειτουργία των Ολοήμερων τμημάτων δεν μπορεί να βασίζεται στις «εκτιμήσεις» των Δ/ντών – Δ/ντρίων και σε ασκήσεις επί χάρτου αλλά στα δεδομένα αριθμητικά στοιχεία (αριθμό μαθητών/μαθητριών) και στον αριθμό των εκπαιδευτικών που οφείλει να διαθέσει το ΥΠΑΙΘΑ και η υπηρεσία για τη λειτουργία τους.

Περαιτέρω πληροφορούμε τη Δ/νση Π. Ε. Β΄ Αθήνας ότι οι μετακινήσεις εκπαιδευτικών προς συμπλήρωση του ωραρίου τους σε άλλη σχολική μονάδα από αυτήν που υπηρετούν αποτελούν αρμοδιότητα της Δ/νσης Π. Ε. και του ΠΥΣΠΕ και όχι των Δ/ντών – Δ/ντριών των σχολικών μονάδων.

Καλούμε τη Δ/νση Π. Ε. Β΄ Αθήνας να σταματήσει να μετέρχεται παράνομες και παράτυπες διαδικασίες και να στέλνει παράνομες και ανυπόγραφες εντολές προς τους υφισταμένους της με στόχο την κάλυψη εκ των ενόντων των αναγκών των σχολικών μονάδων της σε εκπαιδευτικό προσωπικό.

Το Δ. Σ. του Συλλόγου Εκπ/κών Π. Ε. Αμαρουσίου παρέχει στα μέλη του πλήρη συνδικαλιστική και νομική κάλυψη ώστε να μην εφαρμόζουν τέτοιου είδους παράνομες και παράτυπες ανυπόγραφες εντολές. Ιδιαίτερα οι εκπαιδευτικοί που τους ζητούν εκβιαστικά να μετακινηθούν και να συμπληρώσουν ωράριο σε άλλη σχολική μονάδα από αυτή που υπηρετούν να ζητούν έγγραφη εντολή μετακίνησης – τοποθέτησής τους στη σχολική μονάδα που επιδιώκει η Δ/νση Π. Ε. Β΄ Αθήνας να τους τοποθετήσει.

Καλούμε το Δ. Σ. της Δ. Ο. Ε. να επιληφθεί του παραπάνω θέματος.

Τέλος ΚΑΛΟΥΜΕ ΤΟ ΥΠΑΙΘΑ ΝΑ ΠΡΟΧΩΡΗΣΕΙ ΑΜΕΣΑ ΚΑΙ ΣΕ 3Η ΦΑΣΗ ΠΡΟΣΛΗΨΗΣ ΑΝΑΠΛΗΡΩΤΩΝ ΕΚΠΑΙΔΕΥΤΙΚΩΝ ΜΕ ΜΑΖΙΚΕΣ ΠΡΟΣΛΗΨΕΙΣ ΩΣΤΕ ΝΑ ΚΑΛΥΦΘΟΥΝ ΑΜΕΣΑ ΤΑ ΚΕΝΑ ΣΕ ΕΚΠΑΙΔΕΥΤΙΚΟ ΠΡΟΣΩΠΙΚΟ ΠΟΥ ΥΠΑΡΧΟΥΝ ΑΚΟΜΑ ΚΑΙ ΠΟΛΛΑΠΛΑΣΙΑΖΟΝΤΑΙ ΑΦΗΝΟΝΤΑΣ ΣΤΗΝ ΑΚΡΗ ΤΙΣ ΚΑΘΕ ΕΙΔΟΥΣ ΠΑΡΑΝΟΜΕΣ ΚΑΙ ΠΑΡΑΤΥΠΕΣ ΜΕΘΟΔΕΥΣΕΙΣ ΓΙΑ ΚΑΛΥΨΗ ΤΩΝ ΚΕΝΩΝ ΕΚ ΤΩΝ ΕΝΟΝΤΩΝ ΣΕ ΒΑΡΟΣ ΤΩΝ ΕΡΓΑΣΙΑΚΩΝ ΔΙΚΑΙΩΜΑΤΩΝ ΤΩΝ ΕΚΠΑΙΔΕΥΤΙΚΩΝ Ή ΑΚΟΜΑ ΧΕΙΡΟΤΕΡΑ ΣΕ ΒΑΡΟΣ ΤΩΝ ΜΟΡΦΩΤΙΚΩΝ ΔΙΚΑΙΩΜΑΤΩΝ ΤΩΝ ΜΑΘΗΤΩΝ/-ΤΡΙΩΝ ΟΠΩΣ ΕΠΙΧΕΙΡΕΙΤΑΙ ΝΑ ΓΙΝΕΙ ΜΕ ΤΗΝ ΠΕΡΙΣΤΟΛΗ ΤΟΥ ΑΡΙΘΜΟΥ ΤΩΝ ΤΜΗΜΑΤΩΝ ΤΟΥ ΟΛΟΗΜΕΡΟΥ.

Για όλα τα παραπάνω το Δ. Σ. του Συλλόγου Εκπ/κών Π. Ε. Αμαρουσίου σε συνεννόηση και με τα Δ. Σ. των όμορων Συλλόγων Εκπ/κών Π. Ε. της Β΄ Δ/νσης Π. Ε. Β΄ Αθήνας θα προβεί σε παράσταση διαμαρτυρίας στην έδρα της Δ/νσης Π. Ε. Β΄ Αθήνας διεκδικώντας: α) μαζικές προσλήψεις αναπληρωτών για την κάλυψη των κενών σε εκπαιδευτικό προσωπικό, β) εφαρμογή της νομιμότητας σε ό, τι αφορά τις μετακινήσεις εκπαιδευτικών προς συμπλήρωση ωραρίου – όχι στις παράνομες και ανυπόγραφες εντολές της Δ/νσης Π. Ε. Β΄ Αθήνας, γ) την μη περιστολή – περιορισμό των τμημάτων του ολοήμερου – απόσυρση της καθόλα παράνομης εγκυκλίου του ΥΠΑΙΘΑ της 13ης Σεπτεμβρίου 2025 περί επανεγγραφής των μαθητών/μαθητριών του Ολοήμερου με στόχο την εξοικονόμηση εκπαιδευτικών.

